text: На Карибите – Krone 1
  Home Archive for category "На Карибите"
  Category: На Карибите
  Завръщане от Гренадините в Родни бей, Санта Лучия-II
  декември 19, 2015	 февруари 4, 2018
  На 15.12. се отвързахме от мъртвата котва в лагуната на Тобейго Кийс и отплавахме с дестинация остро Мустик (частния остров на милиардерите). Излязохме на стаксел като минахме през южния изход на лагуната между двете островчета Petit Bateaux и Jamesby. След като излязохме от лагуната насочихме Фурия на югоизток, за да излезем от рифа Тобейго Кийс. Плавахме на ляв халс само на стаксел на бейдевинд при вятър и море 5-та по Бофорт, но вълната взе да става все по-стръмна (дълбочината беше 8 -10 метра), поради което вдигнахме и грота на втори риф, за да имаме скорост. След 3-4 поворота овърщаг излязохме от Тобейго Кийс между Worlds End Reef и Sail Rock, паднахме с няколко градуса и на не много остър бейдевинд качвахме към Мустик на север-североизток и горе-долу след около час …
  До 10.12 висяхме в марина Родни бей в Санта Лучия (или Сейнт Луша или Сент Луси, както ви се хареса). Давахме интервюта на Сали Ердъл от Карибиан Компас. От нас се заинтересува дори Илейн Бънтинг, главна редакторка на Уасthing World. Запознах се с нея, докато си пиеше кафето с Хелън Тибс в кафене Оле, попита дали ще си бъдем на яхтата по-късно, отговорих утвърдително и й дадох визитката на Фурия. Чакахме я да дойде на яхтата, но вместо това изпрати една фотографка, която снима Фурия и нас и ни взе кратко интервю. Преди това, същия ден пихме кафе с екипажа на Alpaire, Hallberg-Rassy 48, тежи 22 тона. Дес Каминс, шкиперът на Алпер, като разбра колко е нашето тегло (3.7 тона) се пошегува, че може да ни вдигне на техния Davit …